Waar is my Mojo ….. ? – Stories uit Rondebosch
Waar is my Mojo ….. ?
My Meisie in Shanghai roskam my nou die anderdag omdat ek laas in die Herfs van 2017 geBlog het.
Ek weet nie Meisie – ek dink ek het seker maar my Mojo verloor
En dis darem nie iets uitsonderlik nie ….. ek meen te sê selfs ou Christoforus Columbus het per geleentheid die spreekwoordelike spoor byster geraak. Toegegee – hy het op die ou einde darem die Wes Indies ontdek – alhoewel hy oorspronklik oortuig was hy het deur wes te vaar uiteindelik die Spesery eilande van Maleisië en Indonesië ontdek.
Maar my Shanghai Meisie is NIE tevrede met my verskoning nie : Kom aan Johannes! Doen dit net weer ….. en nog n keer ….. en nogeens.
En ek is lief vir daai Meisie – en ek wil haar graag gelukkig maak
En skielik besef ek : Sy is reg.
Ek hét hierdie Ding oorspronklik begin omdat dit vir my lekker is om sommige gedagtes wat my raak en waarnemings wat my opval te verwoord. En daardie behoefte bestaan steeds. Niks het eintlik verander nie.
Maar soms raak Mens maar die emosionele pad byster en voel jy soos Iemand eenmaal gesug het
Maar dan …… as jy gelukkig is ( soos ek is ) ….. het jy Iemand wie jou weer kan inspireer en vir jou kan herfokus.
En ek dink – en ek dink laaaank
…… en ek besef weereens : Jy is mos sommer simpel Johannes! Die Lewe is kort – gebruik en benut jou geleenthede en DOEN wat vir jou lekker is.
En ek kyk deur die Groot Bril
….. en ek sien Iemand waai vir my daar van die rotse af
…… en die besef dring tot my deur my Mojo is nie nét in China te vinde – maar ook sommer net hier neffens my.
En skielik voel ek of ek nuwe energie het …. en sien ek vele gedagtes en idees wat ek nog wil neerpen.
En ek kyk vêr en wyd
En ek sê dankie vir my Shanghai en Rondebosch Meisies.
Ek gaan danksy julle beslis NIE weer n Seisoen laat omgaan alvorens ek weer hierdie Ding doen nie.
Maar vir nou is dit my Storie vir hierdie keer.
Previous Article Tempus fugit – Selfs as jy Blog net wanneer jy die bevlieging kry.
Next Article Redaksionele kommentaar : Jammer julle dat ek daai Mojo storietjie weer ge"post" het. Ek het hierdeur maar net my onkunde op die gebied van Blog admin illustreer – ek het hierdie Post wat terugdateer na Sept laasjaar met die glip van n vinger ge"bin" – en ek het nie geweet hoe om dit weer terug te kry anders dan dit weer te "post". So – Verskoon asb. My ou Moeder het egter altyd geseg : Gaandeweg word men wys.
6 thoughts on "Waar is my Mojo ….. ?"
J v W says:
Ek soooo bly. Ek admireer jou wysheid. Sien uit om julle te sien môre
Bly jy het weer geskryf. Mooi foto's!
Het dit baie geniet Johan – bly jou mojo is terug! xx
Jy skryf lekker.
Nou toe Johannes! Ek't self begin wonder van daai brokkies… Mens kannie net so rondsit nie.
Ek't julle gemis in die Kaap, al was ons so naby. Ons was baie aan die gang en grotendeels in Hermanus.
Liefde-groete vir julle.
In China is die bekende aansporing (gewoonlik by sport byeenkomste) "jia you" 加油! Waar "jia" 加 staan vir "add" en "you"油 vir "fuel", so "adding fuel" of in Afrikaans; "gee gas"!! Eks bly ons kan vir mekaar se blog mojo's gas gee!! X